Diari Oficial de la Generalitat Valenciana


Sumari del DOGV 3121, del 13-11-1997 (1997/11573)

Informació pública del Programa d'Actuació Integrada del Polígon Industrial.
----------------------------------------------------------------------------

### Dades del document

Número de DOGV
:   3121

Data del DOGV
:   13-11-1997

Secció del DOGV
:   ALTRES ANUNCIS - ORDENAMENT DEL TERRITORI I URBANISME

Número del document
:   1997/11246


Organisme emissor
:   Ajuntament d'Altura

Tipus de document
:   Anunci

Informació pública del Programa d'Actuació Integrada del Polígon Industrial. [97/Q11326]
  
Mitjançant el Decret d'Alcaldia de data 28 d'octubre de 1997, s'ha resolt sotmetre a informació pública, pel termini de 20 dies hàbils, la proposta de Programa d'Actuació Integrada, l'àmbit d'actuació de la qual comprén el polígon industrial, de conformitat amb les Normes Subsidiàries de Planejament, aprovades definitivament per la Comissió Territorial d'Urbanisme el 16 de juliol de 1993, d'Altura (Castelló). A aquesta proposta s'adjunta el Projecte d'Homologació, el Pla Parcial i l'Avantprojecte d'Urbanització, promogut per la mercantil Actividades Integradas Urbanísticas, SL.
  
Durant la informació pública, la documentació tècnica presentada romandrà exposada a l'Ajuntament d'Altura i s'admetran al·legacions i propostes tècniques alternatives a la realitzada, de conformitat amb el que es disposa en l'article 46, de la Llei 6/1994, de 15 de novembre, Reguladora de l'Activitat Urbanística.
  
Aquesta informació pública té caràcter de simultani concurs públic per a la selecció de l'urbanitzador, i es poden presentar alternatives tècniques i al·legacions durant 20 dies, comptadors des de la publicació de l'edicte en el Diari Oficial de la Generalitat Valenciana, amb avís previ als titulars cadastrals al seu domicili fiscal i la publicació en un diari d'informació general editat a la Comunitat Valenciana.
  
Si durant els 10 primers dies d'informació pública, alguna persona es compromet a presentar una alternativa tècnica substancialment diferent a la inicial, haurà de prestar caució per a això en la quantia que reglamentàriament es determine, i els terminis restaran prorrogats per 20 dies addicionals. En aquest cas, la pròrroga es farà constar en l'expedient, i s'anunciarà al tauler d'anuncis de l'ajuntament i es comunicarà a aquells que, pel fet de desconéixer-la, presentaran pliques prematurament.
  
Les proposicions juridicoeconòmiques es podran presentar durant els cinc dies següents al venciment del termini d'informació pública derivat de la inserció de l'edicte en el Diari Oficial de la Generalitat Valenciana.
  
Una vegada ja conclòs el termini, al dia següent hàbil, tret si és dissabte, en aquest cas caldrà entendre el dia hàbil immediatament posterior, tindrà lloc l'acte d'obertura de pliques a l'Ajuntament d'Altura. Durant els 10 dies següents a l'obertura de pliques podran ser objecte de consulta i d'al·legacions totes les actuacions de l'expedient.
  
Així mateix, es fa públic que aquest anunci es publica igualment a l'efecte del que es disposa en l'article 59.4 de la Llei de Règim Jurídic de l'Administració Pública i del procediment Administratiu Comú, per a les persones interessades que siguen desconegudes o amb domicili ignorat. Particularment al senyor Antonio Vela Lozano, titular de la parcel·la 35, del polígon 39, i al senyor José Soriano Martínez, titular de la parcel·la 180, del polígon 39, tots dos amb el domicili desconegut, i als propietaris de les parcel·les 2 i 56, del polígon 12, de titularitat i domicili desconegut.